Martfű Város Önkormányzata

Képviselő-testületének

20/2013.(VII.19.) 

önkormányzati rendelete 

Martfű ifjú tehetségeinek támogatásáról

Martfű Város Önkormányzatának Képviselő-testülete az Alaptörvény 32. cikk (2) bekezdésének a) pontjában foglalt eredeti jogalkotói hatáskörében eljárva, az alábbi rendeletet alkotja:

A rendelet célja

1. §

E rendelet célja a Martfűn élő, a magyar kultúra, irodalom, művészet, tudomány és a sport területén kimagasló teljesítményt felmutató ifjú tehetségeinek anyagi támogatása.

2. §

Martfű Város Önkormányzatának Képviselő-testülete (a továbbiakban: Képviselő-testület) a magyar kultúra, irodalom, művészet, tudomány és a sport területén kimagasló eredményt elért ifjú tehetségeket a tehetségük további kibontakoztatása érdekében folytatott felsőfokú tanulmányaik segítése céljából „Griff Ösztöndíj” elnevezésű támogatásban részesíti. 

A rendelet hatálya, a támogatás jogosultsági feltételei, mértéke

3. §

(1) E rendelet hatálya 

azon Martfű városban bejelentett lakóhellyel rendelkező, 18. életévét betöltött, de 35 évesnél nem idősebb személyekre terjed ki, akik a magyar kultúra, irodalom, művészet, tudomány és a sport területén a 4. § (1) bekezdésben meghatározottak szerint Martfű ifjú tehetségeinek minősülnek és további eredmények elérése érdekében felsőfokú tanulmányokat folytatnak. 

(2) Az „Griff Ösztöndíj” támogatás költségének fedezetét a Képviselő-testület az önkormányzat mindenkori költségvetési rendeletében biztosítja. 

(3)
 A „Griff Ösztöndíj” támogatás éves keretösszegét a képviselő-testület a költségvetési rendeletben határozza meg.

4. §

(1)
-
 ) Martfű ifjú tehetségének minősül és képzési ideje alatt két alkalommal „Griff Ösztöndíj” támogatásban részesíthető az a személy, akinek a tanulmányi átlaga az általános, középiskolai tanulmányai során folyamatosan elérte legalább a 4,5-et, felsőoktatási tanulmányai során pedig meghaladja a kari átlagot és országos, nemzetközi versenyen vett részt, ahol helyezést ért el, díjban, minősítésben részesült, vagy országos tanulmányi versenyen 1-10. helyezést ért el, vagy tudományos konferencián igazolhatóan eredményesen vett részt, vagy rendszeresen tudományos, irodalmi folyóiratokban publikált, vagy alkotásaival országos, nemzetközi tárlatokon, kiállításokon szerepelt, vagy igazolható előadóművészi ismertséget szerzett, vagy nemzetközi sporteredményt ért el és a további eredményesség érdekében – a sport tevékenység kivételével – az adott területen felsőfokú tanulmányokat folytat és vállalja, hogy a „Griff Ösztöndíj” elnyerése esetén a város közösségével megismerteti a városi honlapon közzétett prezentációval az ösztöndíj elnyerését megalapozó eredményeit. 

(2)
 A támogatás iránti kérelmet a Martfűi Polgármesteri Hivatalban lehet benyújtani évente egy alkalommal, szeptember 30-ig, a rendelet mellékletét képező nyomtatványon.

(3) A támogatás iránti kérelemhez csatolni kell a kérelmező kiemelkedő teljesítményét igazoló oklevelet, elismerést, egyéb dokumentumot, valamint a hallgatói jogviszony és a kiemelkedő tanulmányi eredmény igazolását. 

(4)
 A támogatás mértéke: 30.000,- Ft/hó.

(5)
-
 A támogatás időtartama: 5 hónap.

Hatásköri rendelkezések 

5. §

(1) A támogatás iránti kérelmeket Martfű Város Önkormányzatának Oktatási, Művelődési, Sport, Civil és Egyházi Kapcsolatok Bizottsága a kérelem benyújtását követő naptól számított 30 napon belül, rangsort felállítva véleményezi és döntésre a Képviselő-testület elé terjeszti.

(2) A Képviselő-testület a támogatás iránti kérelem véleményezését követő első testületi ülésen a költségvetésben rendelkezésre álló keretösszeg, valamint a rangsor figyelembevételével dönt a támogatásról. 

A támogatásban részesülő kötelezettségei

6. §

(1) A támogatás folyósítása megszűnik:

a.) a hallgatói jogviszony megszűnésével, 

b.) a jogosult martfűi lakóhelyének megszűnésével.

(2) A támogatásban részesülő köteles bejelenteni, ha a támogatásra való jogosultsági feltételekben változás következett be, a változást követő 15 napon belül.

A támogatás folyósításának szabályai

7. §

A támogatást a kérelem elbírálását követő hónaptól kezdve, havonta, minden hónap 5 napjáig utalja a Martfűi Polgármesteri Hivatal Pénzügyi és Adóügyi Irodája a jogosult számlájára.

Záró rendelkezés 

8. §

(1) Ez a rendelet 2013. augusztus 1. napján lép hatályba.

Dr. Kiss Edit sk.





Szász Éva sk.

polgármester






jegyző

Záradék: 

Egységes szerkezetbe foglalva a ../2017.(…...) önkormányzati rendelet módosításával, hatályos 2017. …………………………..-től. 











Szász Éva











jegyző

Melléklet
 

a Martfű ifjú tehetségeinek támogatásáról szóló 

20/2013.(VII.19.) önkormányzati rendelethez

KÉRELEM
„Griff ösztöndíj” megállapításához

Alulírott azzal a kéréssel fordulok Martfű Város Önkormányzata Képviselő-testületéhez, hogy részemre a ____________ tanévre „Griff ösztöndíj” támogatást szíveskedjenek megállapítani. 

A kérelmező hallgató személyi adatai:

Név: _______________________________________________________________________

Születési helye, ideje: _________________________________________________________

Anyja neve:_________________________________________________________________
Lakóhelyének címe: __________________________________________________________
Oktatási intézmény neve, címe:__________________________________________________
___________________________________________________________________________
A kérelmező hallgató bank számlaszáma:___________________________________________

A kérelmező hallgató nyilatkozata az ösztöndíj elnyerését megalapozó eredményei megismertetésére: ___________________________________________________________________________
___________________________________________________________________________
A kérelemhez csatolni kell:

- a hallgatói jogviszonyra vonatkozó igazolást,

- a tanulmányi eredmény igazolását, 

- a kérelmező kiemelkedő teljesítményét igazoló oklevelet, elismerést,

   egyéb dokumentumot.
Dátum: ___________________

______________________________

kérelmező aláírása
� Módosította: ../2017.(…….) önkormányzati rendelet 6. §-a. Hatályos 2017. ……………………-től

